बिजली कर्मचारियों ने मांगों को लेकर रोष रैली निकाली
पंजाबराज पावर कार्पोरेशन में कार्यरत सिरमौर जत्थबंदियों पर आधारित गठित ज्वाइंट फोरम, टेक्निकल सर्विसिस यूनियन, स्टेट कर्मचारी यूनियन बिजली मजदूर संघ की ओर से साथी जुगल किशोर की अध्यक्षता में रोष रैली की गई। रैली में सर्किल देहाती मंडल पठानकोट के प्रधान साथी भूपनेश कुमार पप्पू विशेष तौर पर शामिल हुए।
रैली को संबोधित करते हुए वक्ताओं ने कहा कि पावरकाम मैनेजमेंट की ओर से ज्वाइंट फोरम की लीडरशिप के साथ समय समय पर हुई मीटिंगों में हुए समझौतों दौरान स्वीकृत की गई मांगों को लागू नहीं किया जा रहा है। मृतक कर्मचारियों के वारिसों को रोजगार देने, पेबैंड की त्रुटियों को दूर करने, नए वेतन स्केल के लिए वेतन अायोग का गठन करना, डीए का पिछले 17 महीनों से बकाया तुरंत देना, 23 वर्षीय इंक्रीमेंट सभी कर्मचारियों को देने, खाली पड़े पदों को भरने और चार हजार बेरोजगार लाइनमैनों को नौकरी देना आदि स्वीकृत मांगों को तुरंत लागू करने की मांग करते हुए कहा कि ऐसा करने की सूरत में पूरे पंजाब में धरने दिए जाएंगे। इसके बाद 20 जनवरी को पटियाला हैड आफिस में राज्य स्तरीय धरना दिया जाएगा। इस मौके पर मंडल सचिव रविदास, कोषाध्यक्ष साथी कुलवंत सिंह, बलकार सिंह, बलदेव सिंह ने भी अपने विचार रखे। मंच संचालन साथी कन्हेया सिंह ने किया।
दीनानगर के पावरकाम कार्यालय के समक्ष रोष रैली करते बिजली कर्मचारी। -भास्कर
hin_Deva bho_Deva hin_Deva bho_Deva